
PËR SHPALLJEN E REZULTATIT TË ZGJEDHJEVE PËR ORGANET E QEVERISJES  VENDORE TË DATËS 1 TETOR 2000

Komisioni Qendror i Zgjedhjeve në mbledhjen e datës 07.10.2000 shqyrtoi rezultatet e shpallura nga Komisionet Zgjedhore të Qeverisjes Vendore, Njësive Bashkiake të Tiranës dhe komunave lidhur me zgjedhjet e zhvilluara me datën 01.10.2000 për organet e qeverisjes vendore.
Në këto zgjedhje u votua në 65 bashki, në 11 njësitë bashkiake të Tiranës dhe në 306 komuna. Në komunën Grekan të rrethit Elbasan votimi është shtyrë për në 29 Tetor 2000, për shkak të vdekjes së njërit prej kandidatëve, ndërsa në komunat Pult dhe Shalë të rrethit Shkodër nuk u zhvilluan votimet për shkak të mosfunksionimit të komisioneve zgjedhore.
Për herë të parë në Shqipëri, votimi u zhvillua me lista zgjedhore të hartuara në kuadrin e Regjistrit Kombëtar të Zgjedhësve në zbatim të nenit 154 të ligjit Nr. 8609 datë 08.05.2000 “Kodi Zgjedhor i Republikës së Shqipërisë”.
Në listat përfundimtare të zgjedhësve janë regjistruar 2 329 014 zgjedhës të ndarë në çdo njësi vendore e për çdo qendër votimi përkatëse. 
Për sa më lart në mbështetje të nenit 153 të Kushtetutës së Republikës së Shqipërisë si dhe të pikës 4 të nenit 18, pikës 4 të nenit 19 të ligjit Nr. 8609 datë 08.05.2000 “Kodi Zgjedhor i Republikës së Shqipërisë”, Komisioni Qëndror i Zgjedhjeve

V E N D O S I:

1. Të konsiderojë të përfunduar procesin zgjedhor të raundit të parë për këshillat vendore në 65 bashki, në 11 njësitë bashkiake të Tiranës, dhe në 306 komuna.
2. Për parregullsi gjatë procesit zgjedhor dhe për shkelje të ligjit, në bazë të nenit 113 “Kodi Zgjedhor i Republikës së Shqipërisë” KQZ deklaron të pavlefshme votimet e datës 1 Tetor 2000 për këshillat vendore si më poshtë:
Në komunën Ksamil rrethi Sarandë për kryetarin e komunës, në komunën Velipojë, rrethi Shkodër; në qendrën e votimit Nr. 6 për këshillin dhe kryetarin e komunës, në komunën Ballagat, rrethi Lushnje për kryetarin e komunës; në komunën Paskuqan, rrethi Tiranë për këshillin dhe kryetarin e komunës; në komunën Kodovjat, rrethi Gramsh për këshillin; .
Në komunën Pult dhe Shalë të rrethit Shkodër ku votimi nuk ka filluar.
Në komunat dhe qëndrat e votimit të mësipërme zgjedhjet do të përsëriten më datë 15.10.2000.
3. Në zgjedhjet e zhvilluar në 1 Tetor 2000 për kryetar bashkie, nga 65 bashki, është shpallur fituesi në 37 bashki. 
Në 28 bashki do të zhvillohet raundi i dytë i zgjedhjeve më 15 Tetor 2000, pasi në raundin e parë asnjë kandidat nuk ka fituar më shumë se 50 % të votave të vlefshme.
Mbi bazën e vendimeve të KZQV rezulton se vendet e kryetarëve të bashkive sipas subjekteve zgjedhore janë fituar nga:

Partia Socialiste, gjithsej në 28 bashki dhe konkretisht në:

	Berat
	Belsh
	Ersekë

	Konispol 
	Gramsh
	Leskovik

	Kuçovë 
	Librazhd 
	Pogradec

	Çorovodë
	Fier
	Lezhë 

	Poliçan 
	Patos
	Koplik

	Burrel 
	Lushnje
	Tiranë

	Durrës
	Gjirokastër
	Rogozhinë

	Manëz
	Memaliaj
	Vlorë

	Elbasan
	Përmet
	

	Cërrik
	Maliq
	



Partia Demokratike gjithsej në 9 bashki dhe konkretisht në:

	Bulqizë
	Krumë
	Mamurras

	Shijak
	Bajram Curri
	Shkodër

	Kukës 
	Rubik
	Kavajë



Në raundin e dytë të 15 Tetorit 2000, konkurojnë sipas njësive vendore kandidatët e mbështetur nga këto subjekte:

	Nr
	
Subjektet

	Nr. Njësive ku konkuron

	1.
	Partia Socialiste
	Në 144   njësi vendore

	2.
	Partia Socialiste + Partia Socialdemokrate
	Në     3   njësi vendore

	3.
	Partia Socialiste + PBDNJ
	Në     1   njësi vendore

	4.
	Partia Socialiste + PASH
	Në     4   njësi vendore

	5.
	Partia Socialdemokrate
	Në   14   njësi vendore

	6.
	Partia Socialdemokrate + PSSH
	Në     1   njësi vendore

	7.
	Aleanca Demokratike 
	Në     6   njësi vendore

	8.
	Partia Demokratike +PLL+PBL+PBKD+PBD
	Në 123   njësi vendore

	9.
	Partia Republikane 
	Në     8   njësi vendore

	10.
	Partia e Bashkimit të Drejtave të Njeriut
	Në     6   njësi vendore

	11.
	E Djathta e Bashkuar
	Në     3   njësi vendore

	12.
	Partia Balli Kombëtar Demokra+ PD+PLL+PBL+ PBD
	Në     1   njësi vendore

	13.
	Partia Demokristiane 
	Në     1   njësi vendore

	14.
	Partia Lëvizja e Legalitetit
	Në     1   njësi vendore

	15.
	Partia Lëvizja e Legalitetit +PD+PBL+PBD+PBDK
	Në     1   njësi vendore

	16.
	Partia Bashkimi Demokrat +PD+PLL+PBKD+PBL
	Në     1   njësi vendore

	17.
	Kandidat të pavarur.
	Në    9    njësi vendore

	18.
	Partia Republikane + PD +PLL+PBL+PBDK+PBD
	Në    1    njësi vendore



1. Për njësitë bashkiake të Tiranës, mbi bazën e vendimeve të KZQV përkatëse, vendi i kryetarit të njësisë bashkiake është fituar nga kandidati i mbështetur nga  Partia Socialiste në njësinë bashkiake Nr. 5.
Në 10 njësitë bashkiake të tjera do të zhvillohet raundi i dytë i zgjedhjeve më 15 Tetor 2000, pasi në raundin e parë asnjë kandidat nuk ka fituar më shumë se 50% të votave të vlefshme.
2. Mbi bazën e vendimeve të KZQV-ve rezulton se vendet e kryetarëve të komunave sipas subjekteve zgjedhore janë fituar nga:
Partia Socialiste, gjithsej në 110 komuna.
Partia Demokratike, gjithsej në 58 komuna.
Partia PBDNJ, gjithsej në 5 komuna.
Partia PLL, gjithsej në 1 komunë.
Në raundin e dytë të zgjedhjeve të 15 Tetorit 2000, do të zhvillohen zgjedhje në 128 komuna.
3. Komisioni Qendror i Zgjedhjeve duke shpallur rezultatet e zgjedhjeve për organet e qeverisjes vendore të datës 1 Tetor 2000 deklaron se ato janë të plota vetëm për ato bashki, komuna e njësi bashkiake ku ka përfunduar procesi zgjedhor.
4. Të dhënat e hollësishme dhe të plota i bashkëngjiten këtij vendimi në tabelat  përkatëse.
5. Ky vendim u shpall sot më datë 7.10.2000

